'सारांश' मुबई के शिवाजी पार्क में रह रहे प्रधान दंपती की कहानी है। न्यूयार्क पढऩे गए उनके जवान बेटे अजय की हत्या हो जाती है। दुख के इस पहाड को वे आसानी से नहीं संभाल पाते। एक बार तो दोनों आत्महत्या तक की योजना बना लेते हैं। उन्हें लगता है कि उनके जीवन का मकसद नहीं रहा। पार्वती प्रधान आस्तिक हैं, जबकि बीवी प्रधान की देवी-देवताओं में आस्था नहीं है। एक दृश्य में कहते भी हैं, 'पार्वती के देवी-देवताओं ने उसे अजय की मौत बर्दाश्त करने की हिम्मत दे दी है, लेकिन मेरे पास बचाव का ऐसा कोई रास्ता नहीं है।'